cyanic-selkie/wikianc huggingface dataset:
Գագիկ Ծառուկյան
Քաղաքական գործունեություն
2003 թվականի մայիսի 25-ին տեղի ունեցած ՀՀ երրորդ գումարման Ազգային Ժողովի ընտրություններում Գագիկ Ծառուկյանն ընտրվում է ՀՀ Ազգային Ժողովի պատգամավոր թիվ 42 ընտրատարածքից։ Ազգային Ժողովի երրորդ գումարման գործունեության տարիներին Գագիկ Ծառուկյանը գործել է որպես անկախ պատգամավոր, ներկայացված չի եղել որևէ խմբակցությունում կամ պատգամավորական խմբում։ Եղել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ ։
2007 թվականի մայիսի 12-ին Ազգային ժողովի 4-րդ գումարման ընտրություններում ընտրվել է պատգամավոր թիվ 28 ընտրատարածքից։ Եղել է Ազգային ժողովի մարդու իրավունքների պաշտպանության և հանրային հարցերի մշտական հանձնաժողովի անդամ։ Ղեկավարել է «Բարգավաճ Հայաստան» խմբակցությունը ։
2011 թվականի ապրիլի 22-ին ՀՀ Նախագահի հրամանագրով ընդգրկվել է ՀՀ Ազգային անվտանգության խորհրդի կազմում ։
2012 թվականի մայիսի 6-ին Ազգային ժողովի 4-րդ գումարման ընտրություններում ընտրվել է պատգամավոր թիվ 28 ընտրատարածքից ։
2015 թվականի մարտի 5-ին ներկայացրել է հրաժարական կուսակցության և ԱԺ «Բարգավաճ Հայաստան» խմբակցության ղեկավարի պաշտոնից և հեռացել քաղաքականությունից ։ Փետրվարի 12-ին ՀՀ Նախագահի հրամանագրով հանվել է ՀՀ Ազգային անվտանգության խորհրդի կազմից ։ 2016 թվականին Գագիկ Ծառուկյանը վերադառնում է ակտիվ քաղաքականություն ։
2017 թվականի ապրիլի 2-ին կայացած Ազգային ժողովի 6-րդ գումարման ընտրություններում ընտրվել է պատգամավոր «Ծառուկյան» կուսակցությունների դաշինքի կազմից։ ԱԺ «Ծառուկյան» խմբակցության ղեկավար։
2018 թվականի դեկտեմբերի 9-ին Ազգային ժողովի 7-րդ գումարման արտահերթ ընտրություններում ԱԺ պատգամավոր է ընտրվել «Բարգավաճ Հայաստան» կուսակցության համապետական ընտրական ցուցակով ։
Հանդես է գալիս Ռուսաստանի Դաշնության հետ հարաբերությունների խորացման օգտին՝ ընդդեմ հակառուսական տրամադրությունների ստեղծման ։
2018-2021 թվականը հանդիսացել է ԱԺ «Բարգավաճ Հայաստան» խմբակցության ղեկավար։
«Բարգավաճ Հայաստան» կուսակցության հիմնադրում
Գագիկ Ծառուկյանը 2004 թվականին հիմնադրել է «Բարգավաճ Հայաստան» կուսակցությունը։ Նույն թվականի ապրիլի 30-ին կայացած «Բարգավաճ Հայաստան» կուսակցության հիմնադիր համագումարում Գագիկ Ծառուկյանն ընտրվել է կուսակցության նախագահ։
Կոպաշնովո
Կոպաշնովո (Копашново), գյուղ Ուկրաինայի Անդրկարպատյան մարզի Խուստի շրջանում։
Գագիկ Ծառուկյան
Հայաստանի Ազգային Օլիմպիական Կոմիտեի նախագահ
2008 թվականի դեկտեմբերի 4-ին Հայաստանի ազգային օլիմպիական կոմիտեի գլխավոր ասամբլեան Գագիկ Ծառուկյանին վերընտրել է ՀԱՕԿ-ի նախագահի պաշտոնում ։
Կոպաշնովո
2001 թվականի տվյալներով Կոպաշնովո գյուղում բնակվում էր 3 161 մարդ։
(7853) Կոնֆուցիուս
(7853) Կոնֆուցիուս (Confucius), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Կոպաշնովո
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Գագիկ Ծառուկյան
Հայաստանի Ազգային Օլիմպիական Կոմիտեի նախագահ
2013 թվականի մարտի 11-ին ՀԱՕԿ գլխավոր ասամբլեան Գագիկ Ծառուկյանին վերընտրել է ՀԱՕԿ-ի նախագահի պաշտոնում ։
2016 թվականի հոկտեմբերի 21-ին ՀԱՕԿ գլխավոր ասամբլեան Գագիկ Ծառուկյանին վերընտրել է ՀԱՕԿ-ի նախագահի պաշտոնում։
2021 թվականի սեպտեմբերի 9-ին,  Հայաստանի ազգային օլիմպիական կոմիտեի հաշվետու-ընտրական համաժողովի ժամանակ, հանձնաժողովի անդամների միաձայն կողմ քվեարկությամբ վերընտրվել է ՀԱՕԿ նախագահի պաշտոնում։
Բռնաբարության համար դատվածություն
1979 թվականին խմբակային բռնաբարության մեղադրանքով Խորհրդային Հայաստանի գերագույն դատարանի կողմից 23-ամյա Գագիկ Ծառուկյանը դատապարտվել է 7 տարվա ազատազրկման  և պատիժը կրել է ՌՍՖՍՀ Նիժնի Տագիլ քաղաքի միլիցիոներների համար նախատեսված քրեակատարողական հիմնարկում  ։ Ըստ 1979 թվականի հոկտեմբերի 1-ին կայացված դատական վճռի՝ Գագիկ Ծառուկյանը և ևս երեք անձ 1979 թվականի հունիսի 6-ին Երևան քաղաքի «Դվին» ռեստորանում իրենց հարևան սեղանի շուրջ նստած զբոսաշրջիկներ Նինա Կավալենկոյի եւ Վալենտինա Դեդովայի հետ ծանոթանալուց հետո ժամը 23-ի սահմաններում պարելու պատճառաբանությամբ «ՎԱԶ-2011» մակնիշի ավտոմեքենայով նրաց տարել են Աբովյան քաղաքի բար, ապա ժամը մեկ անց 30-ի սահմաններում Կավալենկոյին եւ Դեդովային հյուրանոց վերադարձնելու խոստումով նույն ավտոմեքենայով տարել են Աբովյանի շրջանի Առինջ գյուղի մոտ գտնվող «Գետարգել» կոչվող եկեղեցին և հուշարձանը ծանոթացնելու պատրվակով նրանց մտցրել են եկեղեցուն կից կիսախարխուլ կառույցի տարբեր սենյակներ և  նրանց նկատմամբ բռնությամբ կատարել են սեքսուալ բնույթի գործողություններ։ Ըստ տուժող կողմից վկայության՝ Գագիկ Ծառուկյանը քաշել է աղջիկների մեկի մազերից և բռնությամբ սեքսուալ գործողություններ է կատարել իր նկատմամբ՝ կենակցել սկզբում բերանից, իսկ հետո էլ գցել է մահճակալի վրա և նույն գործողությունը կատարել նաև հետույքից։ Այդ գործողությունները տուժողի նկատմամբ կատարելուց հետո Գագիկ Ծառուկյանը նրա մատից հանել է մատանին և վերցրել իրեն։ Այդ ժամանակ Գագիկ Ծառուկյանը աշխատում էր Կառավարական շենքերի պահպանման առանձին դիվիզիոնում որպես միլիցիոներ  ։ Այս գործով ՀԽՍՀ գերագույն դատարանը Գագիկ Ծառուկյանին մեղավոր է ճանաչել և դատապարտել ազատազրկման քրեական օրրենսգրքի 112 պրիմ հոդվածի 2-րդ մասով 7 տարի և քրրեական օրենսգրքի 144 հոդվածի 2-րդ մասով 4 տարի ժամանակով։ Քրեական օրենսգրքի 37 հոդվածի համակցությամբ Ծառուկյանին պատիճ է սահմանվել 7 տարի ազատազրկում ընդհանուր ռեժիմի ուղղիչ աշխատանքային գաղութում ։
Դատարանի որոշմամբ արդարացվել է
Դատավճռից շուրջ 22 տարի անց՝ 2001 թվականին, Հայաստանի Հանրապետության Վճռաբեկ դատարանը նոր վճիռ է կայացրել, որով բեկանել էր Գագիկ Ծառուկյանի նկատմամբ կայացրած մեղադրական դատավճիռը, արդարացրել նրան ու դադարեցրել քրեական հետապնդումը ։
2019 թ․ քրեական գործի հարուցման մերժումը
2019 թվականին «Քաղաքացու որոշում» (ՔՈ) կուսակցությունը դիմում է դատախազություն և ԱԺ նախագահին՝ հորդորելով բարձրացնել «Բարգավաճ Հայաստան» խմբակցության ղեկավար Գագիկ Ծառուկյանի պատգամավորական լիազորությունները դադարեցնելու հարցը ։ Դիմումը, մասնավորապես, վերաբերում էր Գագիկ Ծառուկյանի կողմից անձամբ ձեռնարկատիրական գործունեությամբ զբաղվելու խնդիրին և բիզնեսն ու քաղաքականությունը տարանջատելու օրենքի պահանջին ։ Ծառուկյանը պաշտոնապես պատասխանում է, որ 2017թ-ից, իր առևտրային կազմակերպություններում ունեցած բաժնեմասերը հանձնել է հավատարմագրային կառավարման, ինչպես պահանջում է օրենքը և Քրեական գործի հարուցումը մերժվել է հանցակադեպի բացակայության հիմքով ։ Ի հավելումն, ՀՀ վարչապետ Նիկոլ Փաշինյանը, պատասխանելով Գագիկ Ծառուկյանին վերաբերող լրագրողների հարցին, ասում է, որ Հայաստանում օլիգարխներ չկան ։
2020 թ․ քրեական գործը
2020 թ․ հունիսի 13-ին ՀՀ ազգային անվտանգության ծառայությունը հայտարարություն է տարածել Գագիկ Ծառուկյանի բիզնեսներին վերաբերող քրեական գործի հարուցման վերաբերյալ, ըստ որի պետությանը պատճառվել է առանձնապես խոշոր չափերի վնաս ։
2022 թ. Դատարանը ապօրինի է ճանաչել
2022թ. հուլիսի 7-ի Կառավարության նիստի ժամանակ ՀՀ վարչապետը հայտարարեց, որ Կառավարությունը կփոխատուցի «Օնիրա Քլաբ» ընկերությանը ներկայացված 4.2 միլիարդ դրամ տուգանքը, քանզի «Օնիրա Քլաբ» ընկերությունը դատական հայց էր ներկայացրել ֆինանսների նախարարության որոշման դեմ և ներպետական երկու ատյաններում՝ առաջին ատյանի և վերաքննիչ դատարաններում շահել էր դատը։ Եվ ըստ էության, խաղատունը ոչ թե պարտք էր պետությանը և դա Կառավարությունը վճարեց, այլ նրա նկատմամբ իրականացված վարչարարությունը դատարանը ապօրինի էր ճանաչել, ըստ այդմն էլ ներկայացված տուգանքը առոչինչ համարվեց։
Արտաքին հղումներ
Կատեգորիա:1956 ծնունդներ Կատեգորիա:Հայ գործարարներ Կատեգորիա:Հայ քաղաքական գործիչներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:ՀՀ ԱԺ 3-րդ գումարման պատգամավորներ Կատեգորիա:ՀՀ ԱԺ 4-րդ գումարման պատգամավորներ Կատեգորիա:ՀՀ ԱԺ 5-րդ գումարման պատգամավորներ Կատեգորիա:ՖԿՀՊԻ պատվավոր պրոֆեսորներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:ՀՀ ԱԺ 7-րդ գումարման պատգամավորներ Կատեգորիա:Գյումրու պատվավոր քաղաքացիներ Կատեգորիա:Բռնաբարության համար դատապարտված հայեր
Գուրգեն Բալասանյան
Գուրգեն Արշակի Բալասանյան, հայ ռեժիսոր և օպերատոր։ ՀԽՍՀ արվեստի վաստակավոր գործիչ (1963) ։
Կենսագրություն
Գուրգեն Բալասանյանը ծնվել է 1910 թվականին Վանի գավառի Արտամետ գյուղում։ 1936 թվականին ավարտել է Համամիութենական կինոիստիտուտը (ՎԳԻԿ)։ Այնուհետև 1943-1945 թվականներին նկարահանումներ է կատարել Հայրենական պատերազմի ռազմաճակատներում որպես օպերատոր և ռեժիսոր։ Պատերազմից հետո աշխատել է Երևանի փաստավավերագրական ֆիլմերի ստուդիայում, որտեղ նկարահանել է մոտ 80 վավերագրական ֆիլմ ։
Ծանոթագրություններ
Կատեգորիա:Հայ ռեժիսորներ Կատեգորիա:Հայ կինոօպերատորներ
Ադոլֆ Ալբին
Ադոլֆ Ալբին, միջազգային կարգի առաջին ռումինացի շախմատիստ, շախմատային լրագրող և տեսաբան, շախմատի մասին ռումիներեն առաջին գրքի հեղինակ՝ «Amiculŭ Joculu de Scachu Teoreticu şi Practicu», նրա անունն է կրում «Թագուհու գամբիտ» սկզբնախաղի «Ալբինի հակագամբիտ» տարբերակը։
Կենսագրություն
Ալբինը ծնվել է Բուխարեստում, նրա նախնիները Գերմանիայից ներգաղթել են Ժիտոմիր, այնուհետև՝ Ռումինիա։ Ալբինը կրթություն է ստացել Վիեննայում, ուսումն ավարտելուց հետո վերադարձել է Ռումինիա և ղեկավարել «Frontier» տպարանը։ Նա եղել է ռումիներեն առաջին շախմատային ձեռնարկի հեղինակը՝ «Amiculŭ Joculu de Scachu Teoreticu si Practicu», որը տպագրվել է Բուխարեստում, 1872 թվականին։ Ալբինը շախմատ խաղալ սկսել է համեմատաբար ուշ։
Որպես թարգմանիչ աշխատանքի է անցել Գերմանիայից եկած երկաթուղային մի հարուստ մագնատի մոտ, որի սնանկացումից հետո Ալբինը կնոջ և երեք երեխաների հետ մեկնել Վիեննա և այնտեղ բացել է փոքրիկ խանութ։
Վիեննայում նա սկսել է մասնակցել շախմատի մրցաշարերի և կարճ ժամանակաընթացքում դարձել քաղաքի ուժեղագույն շախմատիստներից մեկը։ 1890-ական թվականներին նա մասնակցել է Եվրոպայի և ԱՄՆ-ի խոշոր միջազգային մրցաշարերի։ Նրա ամենամեծ նվաճումը եղել է 1893 թվականին՝ Նյու Յորքի Մանհեթենի շախմատի ակումբի մրցաշարում, որտեղ նա զբաղեցրել է երկրորդ տեղը, հետ մնալով Էմանուել Լասկերից և առաջ անցնելով մի շարք ուժեղագույն շախմատիստներից, այդ թվում՝ Հարի Նելսոն Փիլսբերիից, Ջեքսոն Ուիփս Շովալտերից։ 1894 թվականին Նյու Յորքում և 1896 թվականին Նյուրնբերգում հաղթել է Վիլհելմ Ստեյնիցին։
Ալբինը մահացել է 1920 թվականին, Վիեննայում ։
Արտաքին հղումներ
Կատեգորիա:Բուխարեստ քաղաքում ծնվածներ Կատեգորիա:Ռումինացի դրամատուրգներ Կատեգորիա:Ռումինացի գրողներ Կատեգորիա:Ավստրիացի գրողներ Կատեգորիա:Ռումինացի դրամատուրգներ Կատեգորիա:19-րդ դարի ավստրիացիներ
Լեդնյա
Լեդնյա (Ледня), գետ Ռուսաստանում, հոսում Արխանգելսկի մարզում։ Գետաբերանը տեղակայված է Լենկա գետի աջ ափին՝ 48 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ճանճասպան (գործիք)
Ճանճասպան (գործիք), գործիք՝ նախատեսված ճանճերին վախեցնելու կամ ճզմելու համար։ Այն կարող է պատրաստված լինել երկար բռնակի վրա ամրացված պլաստիկից կամ ռետինից, ինչպես նաև մազափնջից կամ տերևներից։ Շատ երկրներում՝ հատկապես տաք կլիմայական պայմանների դեպքում, անհրաժեշտություն է մի շարք մասնագետների համար, այդ թվում՝ փողոցային առևտրականների, պահակների և վերահսկիչների։
Պատմություն
Որոշ մշակույթներում ճանճասպանը համարվում է մենաշնորհ։ Օրինակ՝ Աֆրիկայում ճանճասպանն օգտագործվում է երկրի առաջնորդների կողմից նաև մեր օրերում. Քենիայի առաջնորդ Ջոմո Քենիատան հանդիսավոր իրադարձությունների ժամանակ իր հետ ունեցել է ճանճասպան՝ որպես մասաի ցեղի նկատմամբ ունեցած իշխանության խորհրդանիշ ։ Նույն կերպ է վարվել նաև Մալավիի ղեկավար Հաստինգս Բանդան։ Հարավաֆրիկյան ջազ երաժիշտ Ջաբու Խանիլը, որպես իր ապրանքանիշ, միշտ իր հետ բեմ է բարձրացրել ճանճասպան ։
Ինդոնեզական արվեստում ճանճասպանը Շիվայի հետ զուգորդվող տարրերից մեկն է։ Այն հաճախ է հանդիպում դաոսիզմի, բուդդայականության և հինդուիզմի կրոնական պատկերներում ։ Ձեն բուդդայական վանականներն օգտագործում են հոսսու ճանճասպանը, որը փոխանցվում է վարպետից աշակերտին ։ ճանճասպանը հաճախ աշթամանգալայի մասն է կազմում հատկապես Նեպալում։
Ալժիրյան միջադեպ
1827 թվականին Ալժիրի օսմանական վերջին ղեկավար Հուսեյն Դեյը չմարված հարկերի շուրջ բուռն քննարկման ժամանակ ճանճասպանով հարվածեց ֆրանսիական դեսպանի դեմքին։ Դա պատճառ հանդիսացավ 1830 թվականին ֆրանսիական ուժերի՝ Ալժիր ներխուժման համար ։
Էլեկտրական ճանճասպան
Էլեկտրական ճանճասպանը արտաքնապես նման է թենիսի ռակետին։ Լարերի փոխարեն տեղադրված է ցանցային երեք էլեկտրոդ (մեկ կենտրոնական և երկու ծայրամասային), որոնք միմյանցից բաժանված են օդային հատվածներով և մեկուսիչ ներդիրներով։ Էլեկտրոնային կառուցվածքն առաջացնում է բարձր էլեկտրական լարում, որը փոխանցվում է կենտրոնական և ծայրամասային էլեկտրոդներին։ Էլեկտրական ճանճասպանի կառուցվածքը բացառում է այն օգտագործողի էլեկտրահարումը։ Ներկառուցված լիցքավորիչը թույլ է տալիս լիցքավորել մարտկոցը։ «Որսորդը» պետք է այնպես թափահարի էլեկտրական ճանճասպանը, որպեսզի թռչող միջատը հայտնվի էլեկտրոդների միջև գտնվող օդային տարածությունում։ Էլեկտրական հոսանքը ոչնչացնում է «անկոչ հյուրին»։ Մթության մեջ օգտագործելու համար կա ներկառուցված լապտեր։ Էլեկտրական ճանճասպանը արդյունավետ է նաև մոծակների դեմ պայքարում։
Այլ նշանակություն
«Ճանճասպան» է կոչվում նաև ավտոմեքենայի կափույրի դեֆլեկտորը, որը նախատեսված է մեքենայի կափույրը ճանապարհին հանդիպող միջատներից պաշտպանելու համար։
Ծանոթագրություններ
Կատեգորիա:Գործիքներ Կատեգորիա:Ճանճեր
Նովոսայրանովո
Նովոսայրանովո (Новосайраново, Яңы Сайран), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 23 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
Զեմլյանկի (գյուղ, Գլոբինոյի շրջան)
Զեմլյանկի (Землянки), գյուղ Ուկրաինայի Պոլտավայի մարզի Գլոբինոյի շրջանում։ Բնակավայրը նախկինում նաև անվանվել է Կոպանկի։ Հիմնադրվել է 19-րդ դարում։
2001 թվականի տվյալներով Զեմլյանկի գյուղում բնակվում էր 364 մարդ։ Բնակավայրը զբաղեցնում է 1636 կմ² տարածք։ Բնակչության խտությունը կազմում էր 222,49 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր Կատեգորիա:19-րդ դարում հիմնադրված բնակավայրեր
Աստերոիդների ցանկ (65401-65500)
Աստերոիդների ցանկ (65301-65400) * Աստերոիդների ցանկ * Աստերոիդների ցանկ (65501-65600)
ԱՄՆ փոխնախագահ
ԱՄՆ փոխնախագահ (Vice President of the United States), կարևորությամբ երկրորդ պաշտոնյան ԱՄՆ դաշնային կառավարության գործադիր համակարգում։ Փոխնախագահի հիմնական սահմանադրական գործառույթն այն է, որ նա ԱՄՆ նախագահին փոխարինում է նրա մահվան, հրաժարականի կամ պաշտոնից հրաժարվելու դեպքում։ Քանի որ ԱՄՆ փոխնախագահը նաև ձևականորեն գլխավորում Է ԱՄՆ Սենատը, Կոնգրեսի վերին պալատը, հարցը այն մասին, թե իշխանության որ ճյուղին է վերաբերում տվյալ պաշտոնը՝ գործադիր կամ օրենսդիր, այս հարցը բանավիճելի է։
ԱՄՆ գործող փոխնախագահը Քամալա Հարիսն է, որը պաշտոնը ստանձնել է 2021 թվականի հունվարի 20-ին։ ԱՄՆ նախագահի հետ ընտրվել է 2020 թվականի նոյեմբերի 8-ին։
Ընտրություն
ԱՄՆ-ի փոխնախագահի պաշտոնի թեկնածութանը, ըստ տասներկուերորդ փոփոխության, ներկայացվում են նույն պահանջները, ինչ նախագահի թեկնածությանը (թեկնածուն պետք է լինի առնվազն 35 տարեկան, նա պետք է լինի ԱՄՆ քաղաքացի և ԱՄՆ-ի տարածքում բնակվի առնվազն 14 տարի)։ Փոխնախագահի պաշտոն զբաղեցնելու ժամկետների քանակի սահմանափակումներ չկան (ի տարբերություն 1948 թվականի, երբ փոխնախագահը պաշտոնը կարող էր զբաղեցնել միայն երկու ժամկետով)։
Պաշտոնի ստանձնում
20-րդ փոփոխության համաձայն՝ ԱՄՆ-ի փոխնախագահը պաշտոնը ստանձնում է ընտրությունների տարվան հաջորդող տարվա հունվարի 20-ին։ ԱՄՆ նախագահի երդմնակալության արարողության ընթացքում ընտրված փոխնախագահը երդում է տալիս ընտրված նախագահից մի քանի րոպե առաջ (այս կարճ ժամանակահատվածում նա պետության առաջին դեմքն է դառնում, ինչը օրենքին չի համապատասխանում)։ Ի տարբերություն նախագահական երդման՝ փոխնախագահի երդումը նշված չէ ԱՄՆ Սահմանադրության մեջ։ Պատմության մեջ կիրառվել են երդման տարբեր տեսակներ, 1884 թվականից օգտագործվում է ձև, որով երդվում են նաև կոնգրեսականներն ու կառավարության անդամները։
«Ես հանդիսավոր կերպով երդվում եմ, որ կաջակցեմ և կպաշտպանեմ Միացյալ Նահանգների Սահմանադրությունը բոլոր թշնամիներից՝ արտաքին և ներքին, որ ես կպահպանեմ իրական հավատարմությունը, որ ես ընդունում եմ այս պարտավորությունը ազատ կերպով, առանց որևէ ներքին վերապահման կամ նպատակից խուսափելու, և որ ես լավ և բարեխղճորեն կկատարեմ այս պաշտոնի պարտականությունները։ Թող Աստված օգնի ինձ»։
Գործառույթներ
Պաշտոնապես գլխավորում Է ԱՄՆ Սենատը, որտեղ միայն ձայների կիսման ժամանակ ունի որոշիչ ձայնի իրավունք։ 12-րդ փոփոխության համաձայն՝ նախագահում Է Սենատը, երբ նա հավաքվում է ընտրիչների կոլեգիայի ձայների հաշվարկի համար։ Նախագահի ցանկությամբ ունի մի շարք այլ հասարակական պարտականություններ, որոնք իրականացնում է միայն պետության ղեկավարի անունից և հանձնարարությամբ։
Անցում նախագահական լիազորությունների
ԱՄՆ-ի նախագահի մահվան, պաշտոնաթողության կամ հրաժարման դեպքում դառնում է ԱՄՆ-ի լիարժեք նախագահ (պաշտոնապես այդ դրույթն ընդունվել է միայն 1967 թվականին՝ որպես Սահմանադրության 25-րդ փոփոխություն)։
Մինչև 1967 թվականը փոխնախագահի հրաժարականի կամ մահվան կամ նախագահի պաշտոնը ստանձնելու դեպքում նոր փոխնախագահ չի նշանակվել, և պաշտոնը թափուր է մնացել մինչև նոր ընտրություններ։ Այժմ, նույն 25-րդ փոփոխության համաձայն, գործում է դրույթ, համաձայն որի այդ պաշտոնի թափուր մնալու դեպքում ԱՄՆ Կոնգրեսը պետք է գործող նախագահի ներկայացմամբ նշանակի նոր փոխնախագահ։ 1973-1974 թվականներին նման նշանակումը տեղի է ունեցել երկու անգամ։ Փոխնախագահ Սպիրո Ագնյուի հրաժարականից հետո Կոնգրեսը Ռիչարդ Նիքսոնի ներկայացմամբ հաստատել է փոխնախագահ Ջերալդ Ֆորդի թեկնածությունը։ Ութ ամիս անց Նիքսոնը հրաժարական տվեց, Ֆորդը ինքը դարձավ նախագահ, և Կոնգրեսը փոխնախագահ հաստատեց Նելսոն Ռոքֆելերին։
Փոխնախագահության ինստիտուտը բազմիցս քննադատվել է այն բանի համար, որ քաղաքական գործիչը, որը չի ընտրվում որպես անկախ թեկնածու և հաճախ հայտնի չէ, կարող է հանկարծ դառնալ պետության ղեկավար և կտրուկ փոխել նախորդի քաղաքականությունը։ Մյուս կողմից, պահպանվում է այն երաշխիքը, որ քառամյա պաշտոնավարման ընթացքում մնալու է նույն կուսակցության ձեռքում։
Պարտականությունների ժամանակավոր կատարում
ԱՄՆ-ի Սահմանադրության քսանհինգերորդ փոփոխության համաձայն (1967), նախագահի կամ գործադիր իշխանության (ժամանակավոր) անգործունակության դեպքում, փոխնախագահն այդ ժամանակ դառնում է ԱՄՆ-ի նախագահի պաշտոնակատար։ Այսպես, նարկոզի տակ անցկացված Բուշի կոլոնոսկոպիայի ժամանակ փոխնախագահ Չեյնին երկու անգամ իր ձեռքն է վերցրել կառավարման ղեկը՝ 2002 և 2007 թվականներին։
2001 թվականի սեպտեմբերի 11-ի ահաբեկչական հարձակումից հետո փոխնախագահ Չեյնին հաճախ գաղտնի վայրում էր գտնվում, ինչը, ինչպես պնդում էին, արվել է միաժամանակ պետության առաջին երկու անձանց դեմ ահաբեկիչների մահափորձը կանխելու համար։
Արտաքին հղումներ
Կատեգորիա:ԱՄՆ-ի փոխնախագահներ
Օմար իբն Աբու Ռաբիա
Օմար իբն Աբու Ռաբիա (عمر بن أبي ربيعة; ), արաբ լիրիկական պոետ։ Պոեզիայի «օմար» ուղղության հիմնադիրը (օմարիդներ)։
Սերում է կուրեյշների բանու ցեղից, վաճառականի որդի է, որը դարձել է Հարավային Արաբիայում փոքր շրջանի տիրակալ։
Շատ հայտնի արաբ երաժիշտներ երաժշտություն են գրել Օմարի խոսքերով։
Կենսագրություն
Ապրել է Մեդինայում և Մեքքայում։ Նա հրաժարվել է վարչական պաշտոններից և վարել է մասնավոր անձի կյանք։ Նա նույնիսկ ուխտագնացության չի մեկնել Մեդինա, «որպեսզի մարգարեի գերեզման այցելությունը չխամրեցնի իր սիրելիի այցի հիշողությունը» ։
Օմայան խալիֆ Օմար Երկրորդ Բարեպաշտը, իշխանության գալով, հրամայել է տարեց պոետին շղթաներով բերել Դամասկոս՝ նպատակ ունենալով աքսորել նրան։ Սակայն հետո նրան ներում է շնորհել՝ արգելելով ստեղծագործել բանաստեղծություններ, քանի որ դրանք համարել է չափազանց ազատ և այլասերել է հավատացյալներին։
Բնավորություն
«Մեքքայի հարուստ պատրիական բուրժուազիայի տիպիկ ներկայացուցիչը, նրա անհատականության իդեալների արտահայտիչը, մարմնի վերականգնման, նրբաճաշակ աշխարհիկ կյանքի, իսլամական ասկետիզմի, զինվորականության, բեդուինների ուժեղ, բայց կոպիտ պոեզիայի արտահայտիչը» ։
«Միջնադարյան աղբյուրները նկարում են բանաստեղծի կերպարը՝ այն պատկերելով բարի, կենսուրախ ու սրամիտ, թեև, հնարավոր է նաև չափազանց ինքնասեր մարդու։ Եթե դրան ավելացնենք բանաստեղծի հարստությունը և նրա գեղեցիկ արտաքինը, ապա հասկանալի է դառնում կանանց հետ նրա անվերջանալի հաջողությունների պատճառը, որը նրան բերել է Մեքքայի առաջին հեծելազոր՝ բաց չթողնելով Մեքքա ժամանած ուխտագնացների հետևից նայելու ոչ մի հնարավորություն։ Ավանդությունն ասում է, որ երբ գալիս էր հաջի ժամանակը, Օմարը հագնում էր թանկարժեք, ոսկով պատված հագուստներ, խնկարկում էր իրեն և մեկնում էր հանդիպելու ժամանող քարավանը, որպեսզի ուխտագնացների մեջ գտներ հերթական ընկերուհուն, ընդ որում՝ նրա նախանշած զոհը հազվադեպ էր մերժում փոխադարձաբար այդքան փայլուն երկրպագուին, ով ի հավելումն կարող էր նրա անունը փառաբանել իր բանաստեղծություններում» ։
Պոեզիա
«Բացառիկ թեմատիկայով, նրբաճաշակ ոճով և առավելապես «գազելային» ձևով այդ բանաստեղծությունները խիստ տարբերվում են նախորդ «ջահիլյան դարաշրջանի» ստեղծագործություններից» ։ Ի տարբերություն իր նախորդների՝ բեդվինական բանաստեղծների, նա գրել է ոչ թե ռազմական սխրանքների մասին, այլ միայն սիրո։ «Արաբական պոեզիայի պատմության մեջ առաջիններից մեկն է, ով անդրադարձել է սիրային ապրումների նկարագրությանը․ սիրային զգացողության առաջացման պահին սիրահարվածի վիճակին, սիրեցյալի հետ վիճելիս և սիրային կապի վերսկսման ժամանակ զգացողություններին, տառապանքին, խանդին, սիրո ուրախությանը, սիրային տանջանքին, բաժանվելու կարոտին և այլն» ։
«Միջնադարում արաբները նրան համարել են սիրային քնարերգության անգերազանցելի վարպետ։ Օմար իբն Աբու Ռաբիայի գազելները լի են սիրո խոստովանություններով և անբարեխիղճ սիրո բողոքներով։ Այս կարճ համարներում նշանակալի տեղ է գրավում սիրելիի հետ երկխոսությունը։ Բանաստեղծը պատկերում է իր ժամանակակիցների արտաքին տեսքի, վարքի և խոսքի բնութագրական գծերը» ։
Նրա ստեղծած օմարական ուղղության պոեզիան չի ստեղծում ո՛չ անհատական կանացի դիմանկար, ո՛չ անհատական հոգեբանական բնութագիր։ «Այս երգի բառերից ստացվում է միայն կարծրատիպային արտաքինով, վարքով և որոշակի ճակատագրով պայմանական «ընդհանրացված» սիրահարի կերպարը։ Օմարական քնարերգուների ստեղծած սիրային բանաստեղծության մոդելը ավանդական է դարձել հետագա դարերում՝ առաջացնելով այսպիսի անթիվ գործեր։ Այն իրավիճակները և կերպարները, որոնք բանաստեղծություններում նկարվում են Օմարի և նրան ընդօրինակողների կողմից, ամուր արմատավորվել են միջնադարյան խալիֆայության բոլոր դասերի գիտակցության մեջ, և Բաղդադի ժողովրդական նովելը, որն այդքան փայլուն ներկայացված է «Հազար ու մի գիշեր» ժողովածուում, շատ թեմաներ, սյուժեներ և բնութագրեր ընդունել է օմարական բանաստեղծներից։ Նրանց ազդեցության հետքերը կարող ենք գտնել նաև Հարավային Եվրոպայի բանավոր արվեստում՝ տրուբադուրների պրովանսալյան պոեզիայում և Բոկաչոյի նովելներում » ։
Հարստություն
Հարստություն, մարդու կամ հասարակության ոչ նյութական և նյութական արժեքների առատությունը (ինչպիսիք են փողը, արտադրության միջոցները, անշարժ գույքը կամ անձնական գույքը), որը գերազանցում է մարդու կենսական պահանջմունքները (ունևորություն ):
Հարստությունը ներառում է նաև առողջապահության, կրթության և մշակույթի հասանելիություն։ Սոցիոլոգիայում մարդը համարվում է հարուստ, եթե նա էական արժեքների է տիրապետում հասարակության այլ անդամների նկատմամբ։ Տնտեսության մեջ հարստությունը սահմանվում է որպես ժամանակի ընթացքում ակտիվների և պասիվների միջև տարբերություն։ Կրոնական և փիլիսոփայական իմաստով նշանակում է ոգու և բարոյական հատկությունների հարստություն։ Հարստության հակառակն աղքատությունն է։ Անգլերենում հարստությունը, նյութական և ֆինանսական արժեքների տիրապետման իմաստով թարգմանվում է որպես բարեկեցություն (անգլ.` Wealth ), հարստությունը հասարակության մյուս անդամների նկատմամբ ծայրահեղ գերազանցության իմաստով, որպես հենց հարստություն (անգլ.` Richness): Երկրները, որոնք հարստության մեջ զգալիորեն գերազանցում են այլ երկրներին, սովորաբար կոչվում են զարգացած։
Հարստության վերաբերյալ տնտեսական հայացքների պատմություն
Հարստության կուտակման օպտիմալ եղանակի հարցը սկսել են ուսումնասիրել դասական դպրոցի տնտեսագետները։ Ադամ Սմիթը տեսություն է ստեղծել կապիտալի բնույթի և այն ավելացնելու եղանակների մասին։ Դեյվիդ Ռիկարդոն մշակել է Սմիթի տեսակետները և դրանք լրացրել հողի վարձակալության և միջազգային առևտրի բնօրինակ տեսություններով։ Թոմաս Մալթուսն առաջին անգամ ցույց է տվել, որ բնակչության արագ աճը մեծ վտանգ է ներկայացնում երկրի հարստության համար։ Ջոն Սթյուարթ Միլը խորացրել է իր նախորդների տեսությունները և հիմնավորել ազատ շուկայի անհրաժեշտությունը ամենամեծ տնտեսական աճի և մարդկանց ու հասարակության հարստության ավելացման համար։ Կառլ Մարքսը «Կապիտալ» գրքում ցույց է տվել «կապիտալիստական ​​կուտակման ընդհանուր օրենքը». "«Մի բևեռում հարստության կուտակումը միևնույն ժամանակ աղքատության, աշխատանքի, ստրկության, անտեղյակության, կոպտացման և բարոյական դեգրադացիայի կուտակում է հակառակ բևեռում» :"Բոդո Շեֆերն ու Ռոբերտ Կիյոսակին զարգացնում են (առանձին) մարդու հոգեբանական կերպարը, որը ձեռք բերելով կարող ես հարստանալ։ Ռուսաստանում 17-րդ, 19-րդ դարերում սոցիալ-տնտեսական և եկեղեցական միտքը ցուցաբերե լ է մի փոքր այլ մոտեցում` հարստությունը հասկանալու համար։ Դոմոստրովը, ավելի ուշ նաև` Իվանա Պոսոշկովան հարստությունը ընդունում են ոչ միայն նյութական առումով, այլ նաև իր բարոյական բնույթի համար։
"Դժվար է հարստությանը մտնել Աստծո արքայությունը։ Քանզի ավելի հարմար է, որ ուղտը անցնի ասեղի անցքերով, քան հարուստը մտնի Աստծո արքայությունը։" 19-րդ դարի արդյունաբերող Տիմոֆեյ Վասիլևիչ Պրոխորովը գրել է «Հարստության մասին» աշխատանքը (աշխատանքը պահպանվել է միայն հատվածներով), որում հիմնավորել է, որ հարստությունը հասարակության, արդյունաբերության և գիտության զարգացման համար անհրաժեշտ պայման է, բայց դա նաև հատուկ առաքելություն է, որը Աստված դրել է մարդու վրա ։ Հարստություն կուտակելը, բազմապատկելը յուրաքանչյուր հաջորդ սերունդների համար բնական է, բայց այստեղ Տիմոֆեյ Պրոխոևրովը «բարոյական կյանքը» համարում է կուտակված կապիտալների հաջողության երաշխիք ։ Ներկայումս մոռացված ռուս տնտեսագետ Վասիլի Գավրիլովիչ Յարոցկին հարստության տակ հասկանում է «մարդու կենսական հետաքրքրությունների ողջ ամբողջությունը, այլ ոչ թե միայն փողի վերածվելիք առարկաներն ու հարաբերությունները» ։
Աշխարհի ընդհանուր հարստություն
Տնային տնտեսությունների ընդհանուր ունեցվածքը գնահատվում է 241 տրիլիոն դոլար (2013)։ Ընդ որում, 100 տրիլիոն պատկանում է ԱՄՆ-ի և Շվեյցարիայի 0,51 միլիոն քաղաքացիների ։
Credit Swiss բանկի պատրաստած «Global Wealth Report 2013» զեկույցը ենթադրում է, որ բավական է ունենալ 4000 ԱՄՆ դոլար` աշխարհի ավելի հարուստ բնակչության 50%-ի մեջ մտնելու համար (համաշխարհային բնակչության մնացած կեսը այդ գումարից քիչ ունի)։ Պետք է 75 000$` ամենահարուստ 10%-ի մեջ լինելու համար և առնվազն 753 000$ 1 %-ի մեջ լինելու համար ։ 2015 թվականի նույն հաշվետվության համաձայն` աշխարհում հաշվվում է մոտ 34 միլիոն դոլարային միլիոնատեր, նրանցից 45 հազարը վերահսկում են ավելի քան 100 միլիոն դոլար, իսկ միլիարդատերերն աշխարհում հաշվվում են 1722 մարդ ։
Թիմ Հարֆորդը եզրակացրել է, որ յուրաքանչյուր երեխա ավելի հարուստ է առնվազն երկու միլիարդ բնակչից, քանի որ ի տարբերություն նրանց, նա դեռ պարտքով ծանրաբեռնված չէ ։
Գրականություն
Կատեգորիա:Սոցիալական դասակարգեր
Գենետիկան Հայաստանում
Գենետիկայի բնագավառում հետազոտությունները Հայաստանում սկսվել են 1920-ական թվականներից Երևանի պետական համալսարանում։ 1930- ական թվականներին Նիկոլայ Վավիլովի ղեկավարած գիտարշավների ընթացքում բացահայտվել են հացահատիկային մշակաբույսերի կազմը, հայտնաբերվել են նրանց վայրի ազգակիցների աճելավայրերը (Մ. Թումանյան, Ա. Արարատյան, Վ. Գուլքանյան)։ 1935 թվականին ԽՍՀՄ Գիտությունների ակադեմիայի հայկական մասնաճյուղի Կենսաբանության ինստիտուտի համակարգում կազմակերպվել է առաջին գենետիկական կենտրոնը, 1943 թվականին՝ Գենետիկայի ինստիտուտը, որը 1956 թվականին ընդգրկվել է Երկրագործության ինստիտուտի կազմում։ Այդ տարիներին պարզաբանվել են բույսերի ձևագոյաման շարժընթացների առանձին օրինաչափություններ (Մ. Թումանյան, Գ. Բաբաջանյան)։
Կատարված հետազոտությունները
Հայաստանի Գենետիկայի ինստիտուտում աշխատանքներ են կատարվել մշակաբույսերի վայրի ազգակիցների գենոֆոնդի ուսումնասիրման և օգտագործման ուղղությամբ (Պ. Ղանդիլյան), Բուսաբանության ինստիտուտում՝ վայրի ֆլորայի բազմաձև պոպուլացիաների կորիզաբանության ուսումնասիրություններ (Է. Նագարովա)։ 1960-ական թվականներից փորձարարական մուտագենեզի և ռադիոզգայունության բջջագենետիկական մեխանիզմների ուսումնասիրություններ են սկսվել Գիտությունների ակադեմիա բույսերի մուտագենեգի լաբորատորիաներում (Վ. Գուլքանյան, Վ. Ավագյան, Ռ. Բաբայան), Երևանի Պետական համալսարան-ում (Ն. Բեգլարյան), Երկրագործության (Ծ. Ավագյան, Ս. Սեմերջյան), Ֆիզիկայի (Ռ. Աթայան), Փորձարարական կենսաբանության (ՓԿԻ) ինստիտուտներում և Միկրոօրգանիզմների գենետիկայի և ընտրասերման Գենետիկայի համաշխարհային ինստիտուտի հայկական մասնաճյուղում (Մ. Հովհաննիսյան)։
Հայաստանի Հանրապետության Գիտությունների ակադեմիայի Փորձարարական կենսաբանության ինստիտուտում կատարվել են պլազմիդների արտաքրոմոսոմային գեների մոլեկուլային հիմքերի (Ռ. Զաքարյան), ԴՆԹ-ի կենսասինթեզի կինետիկայի քանակական պարամետրերի և բջիջների տարբերակման շարժընթացում նրա դերի (Յու. Մաղաքյան) վերաբերյալ ուսումնասիրություններ։ Ամինաթվականներուների տեխնոլոգ. Գենետիկայի հայկական ինստիտուտում ստեղծվել են անփոխարինելի ամինաթվականներուներ սինթեզող միկրոօրգանիզմների շտամներ (Մ. Հովհաննիսյան)։ Բնության պահպանության Համաշխարհային գիտահետազոտական ինստիտուտի Հայաստանի բնության պահպանության բաժնում աշխատանքներ են կատարվել գենետիկական մոնիթորինգի ուղղությամբ (Վ. Ավագյան)։ 1930-ական թվականներին Երևանի Պետական համալսարան-ում, Երևանի անասնաբուծ-անասնաբուժական ինստիտուտում (Ա. Թամամշյան, Ա. Ռուխկյան, Մ. Առաքելյան), Անասնաբուծ-անասնաբուժական Գիտահետազոտական ինստիտուտում (Վ. Ոսկանյան, Ս. Սարգսյան), այնուհետև Լ. Օրբելու անվան ֆիզիոլոգիայի, ինչպես նաև Կենդանաբանության ինստիտուտներում շարունակվել են կենդանիների գենետիկայի և ընտրասերման բնագավառի աշխատանքները։ Աշխատանքներ են կատարվել անհետացող տեսակների՝ հայկական մուֆլոնի և բեգոարյան այծի գենոֆոնդի պահպանման ու վերականգնման, ինչպես նաև նրանց և ընտանի ձևերի հիբրիդացման ուղղությամբ (Լ. Մինասյան)։
Հետազոտություններն անասնաբուծության բնագավառում
Երևանի անասնաբուծա-անասնաբուժական ինստիտուտի գենետիկայի և կենդանաբանության ամբիոնում (այժմ՝ Հայաստանի Ագրարային համալսարանի կազմում) ուսումնասիրություններ են կատարվել կենդանիների ինբրիդինգի և հետերոզիսի երևույթների (Մ. Առաքելյան), գյուղատնտեսական կենդանիների պոլիմորֆիզմի կենսաբանության էության (Վ. Զորանյան) պարզաբանման ուղղությամբ։ Հայկական անասնաբուծության և կերարտադրության Գիտահետազոտական ինստիտուտի գյուղտնտեսական կենդանիների գենետիկայի և ընտրասերման բաժնում ուսումնասիրվել են խոշոր եղջերավոր կենդանիների ցեղի կազմվածքային և տնտեսական օգտակար հատկանիշների գենետիկայի խնդիրները (Վ. Ոսկանյան)։ Լևոն Օրբելու անվան ֆիզիոլոգիայի ինստիտուտում Ս. Կարապետյանի ղեկավարությամբ ուսումնասիրվել են գյուղատնտեսական կենդանիների և թռչունների մթերատվության բարձրացման գենետիկայի հարցեր։
Գենետիկական հետազոտությունների վերսկսումը
Հանրապետությունում գենետիկական հետազոտությունները վերսկսվել են 1965 թվականից Երևանի Պետական համալսարանում՝ Հրանտ Բատիկյանի ջանքերով. մեծ է Նիկոլայ Տիմոֆեև-Ռեսովսկու և նրա աշակերտների ու համախոհների (Ծ. Ավագյան, Ռ. Աթայան, Ա. Ջուրաբյան, է. Հակոբյան) դերը։ Ներկայումս հետազոտվում են մուտագենեգի մոլեկուլային մեխանիզմները, զարգանում է բժշկական բջջագենետիկան (Ռ. Հարությունյան և ուրիշներ)։ Հայաստանի Հանրապետության Գիտությունների ակադեմիայի Հնագիտության և ազգագրության (Ն. Քոչար), Մոլեկուլային կենսաբանության (Լ. Եպիսկոպոսյան) ինստիտուտներում, Բժշկական գենետիկայի և առողջության առաջնային պահպանման (Թ. Սարգսյան), Հայաստանի Առողջապահության նախարարության Մոր և մանկան առողջության պահպանման (Հ. Սիմոնյան) գիտահետազոտական կենտրոններում զբաղվում են պոպուլացիոն, մարդաբանական և բժշկական գենետիկայի խնդիրներով։ Մոլեկուլային կենսաբանության ինստիտուտում Ա. Բոյաջյանի ղեկավարությամբ զբաղվում են իմունոգենոմիկայի, «Հայկենսատեխնոլոգիա» Գիտությունների ակադեմիայի կենտրոնում (Հ. Հովհաննիսյան)՝ մանրէների գենետիկայի և ընտրասերման հարցերով։
Հայ գենետիկները հանրապետությունից դուրս
Հանրապետությունից դուրս նույնպես գործել են հայ գենետիկներ։ Արտեմ Ալիխանյանի նախաձեռնությամբ ԽՍՀՄ-ում կազմակերպվել է հակաբիոտիկների, ավելի ուշ՝ ամինաթթուների լայնածավալ արտադրություն, կատարվել են գենետիկական ճարտարագիտական առաջին ուսումնասիրությունները, հիմնադրվել է Գենետիկայի պետական Գենետիկայի հայկական ինստիտուտ, որը ներկայումս Ռուսաստանի Դաշնության առաջատար կենսատեխնոլոգիական հաստատությունն է։ Նրա ջանքերով Հայաստանի Հանրապետությունում զարգացել է մանրէների գենետիկան և կենսատեխնոլոգիան։ Բժշկական գենետիկայի բնագավառում ԽՍՀՄ-ում կարևորագույն ներդրում են ունենցել Մ. Վարդանյանն ու Լ. Բադալյանը։ Բույսերի գենետիկական ճարտարագիտության բնագավառում ՌԴ առաջատար մասնագետներից է է. Փիրուգյանը։ Ֆրանսիայում են գործում զարգացման գենետիկայի ճանաչված գիտնական Դ. Պաուլին-Սոլաքյանը, գենետիկական ճարտարագիտության անվանի մասնագետ Վ. Սաքանյանը և ուրիշներ։
Կատեգորիա:Կենսաբանական գիտությունները Հայաստանում Կատեգորիա:Գենետիկա
Ֆրունզե Ելանյան
Կենսագրություն
1944 թվականին ավարտել է Երևանի պարարվեստի ուսումնարանը, ընդունվել Սպենդիարյանի անվան օպերայի և բալետի թատրոն, 1949-1968 թվականներին՝ մենապարող։ 1970 թվականին ավարտել է Երևանի պարարվեստի ուսումնարանի պարուսույցների դասընթացը։
1967-1985 թվականներին՝ Երևանի պարարվեստի ուսումնարանի դասախոս։ 1971 թվականին՝ Սլովակիայի Բրատիսլավա քաղաքի ազգային թատրոնի պարուսույց։ 1978-1985 թվականներին՝ Հայկական պետական մանկավարժական համալսարանի դասախոս ։
Արտաքին հղումներ
Կատեգորիա:Հայ պարարվեստի գործիչներ Կատեգորիա:1928 ծնունդներ Կատեգորիա:Փետրվարի 22 ծնունդներ Կատեգորիա:Հայ բալետմայստերներ Կատեգորիա:Խորհրդային բալետի արտիստներ‎ Կատեգորիա:Երևանի պարարվեստի ուսումնարանի շրջանավարտներ Կատեգորիա:ՀԽՍՀ ժողովրդական արտիստներ
Լեգո ֆիլմ
Լեգո ֆիլմ (The Lego Movie), ավստրալա֊ամերիկյան լիամետրաժ համակարգչային անիմացիոն ֆիլմ, նկարահանված Ֆիլ Լորդ և Քրիս Միլլեր ռեժիսորների կողմից՝ իրենց իսկ սեփական սցենարով։ Մուլտֆիլմի գործողությունները տեղի են ունենում Lego աշխարհում։ Ըստ սյուժեի, շարքային շինարար Էմմետ Բլոկովսկը, որին սխալմամբ ընդունել էին որպես ընտրյալ, պետք է փրկեր լեգո տիեզերքը բիզնեսի չար լորդից։ Գլխավոր հերոսներին հնչյունավորեց Քրիս Փրեթթը, Ուիլլ Ֆարրելլը, Էլիզաբետ Բենքսը, Ուիլլ Արնեթթը և Նիկ Օֆֆերմանը։ Համաշխարհային պրեմիաերան տեղի է ունեցել 2015 թվականի փետրվարի 7֊ին, իսկ Ռուսաստանում՝ 2015 թվականի փետրվարի 27֊ին։ Ֆիլմը բարձր գնահատական ստացավ կրիտիկների կողմից և բարձր արդյունքներ ցույց տվեց համաշխարհային վարձույթում՝ 60 միլիոն բյուջեյում 468 միլիոն դոլարից ավելի ։ Ֆիլմը արժանացել է BAFTA մրցանակի որպես լավագույն անիմացիոն ֆիլմ ։
Նախաբան
Վիտրուվիուս անունով հին կախարդը փորձում է պաշտպաանել Ադսկլ անունով վտանգավոր և հզոր մասունքը չար Լորդ Բիզնեսից։ Կարճ պայքարից հետո Վիտրուվիուսը պարտվում և կուրանում է։ Նա զգուշացնում է Բիզնեսին մարգարեության մասին, որտեղ ասվում է Ընտրյալի մասին, որ կհաղթի չարը։ Վիտրուվիուսը կարդում է մարգարեությունը։ Լորդ Բիզնեսը չի հավատում և Վիտրուվիուսին նետում է անդունդը։
Մեր ժամանակներ
Ութ ու կես տարի անց, Էմմետը՝ շարքային շինարարը, աշխատանքից հետո հանդիպում է մի աղջկա՝ Դիկարա անունով, ով ինչ֊որ բան էր փնտրում շինհրապարակում։ Նրան հետևելով, Էմմետը ընկնում է փոսի մեջ և այնտեղ գտնում Բլոկ Դիմադրությանը։ Նրան դիպչելուց հետո, Էմմետը տարբեր տեսիլքներ է տեսնում և քնում։
Էմմետը ամենահասարակ LEGO կերպարներից է, որը մյուներից երևի թե միայն տարբերվում է իր անփոփոխ լավատեսություն և ամեն ինչով հիանալու ունակությամբ։ Էմմետը աշխատում է շինհրապարակում և ամենից շատ երազում է ձեռք բերել շատ և լավ ընկերներ, բայց այդ երազանքին հասնելու ճանապարհները շատ փշոտ և դժվար են։ Բայց ամեն ինչ փոխվում է, երբ նա հանդիպում է Դիկարկային և կախարդ Վիտրուվիուսին՝ 2 խաղալիք, որոնք նրան տեղեկացնում են նրան հանձնարարված հերոսական հանձնարարության մասին։ Պարզվում է, որ LEGO քաղաքին մեծ վտանգ է սպառնում։ Լորդ Բիզնեսը նպատակաուղղված էր տիեզերքում վերացնել բոլոր արվեստները և նրան դրա համար անհրաժեշտ էր Ընտրյալի օգնությունը, որն էլ դառնում է հենց Էմմետը։ Էմմետը անցնում է տարբեր բարդ և դժվար փորձությունների միջով, որից արդյունքում նա դառնում է իրական Ընտրյալ։
Ծանոթագրություններ
Կատեգորիա:Անգլերեն ֆիլմեր Կատեգորիա:Ֆիլմ-հակաուտոպիա Կատեգորիա:Warner Bros. մուլտֆիլմեր Կատեգորիա:2014 մուլտֆիլմեր Կատեգորիա:Ամերիկյան մուլտֆիլմեր Կատեգորիա:Ամերիկյան եռաչափ ֆիլմեր Կատեգորիա:Ամերիկյան ֆիլմեր Կատեգորիա:3D մուլտֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան արկածային կինոկատակերգություններ
Կուտլաշ
Կուտլաշ (Кутлаш), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Կուտլաշ գյուղում բնակվում էր 50 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Ջեյսոն Թեյթում
Ջեյսոն Քրիստոֆեր Թեյթում (Jayson Christopher Tatum, ), ամերիկացի պրոֆեսիոնալ բասկետբոլիստ, հարձակվող։ Հանդես է գալիս Բասկետբոլի ազգային ասոցիացիայի (NBA) «Բոստոն Սելտիքս» ակումբում։
Համալսարանային առաջնությունում (NCAA) ներկայացրել է Դյուքի համալսարանի «Բլու Դևիլս» ուսանողական թիմը։
Երեք ուսումնական տարի համալսարանային թիմում հանդես գալուց հետո ընտրվել է NBA-ի 2017 թվականի դրաֆթի առաջին ռաունդի 3-րդ համարի ներքո՝ «Բոստոն Սելտիքսի» կողմից։ «Լոս Անջելես Կլիպերսի» կազմում ելույթներ ունենալու տարիներին ճանաչվել է «տարվա պահեստային» (2020)։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:Բոստոն Սելտիքսի բասկետբոլիստներ Կատեգորիա:2020 թվականի Ամառային օլիմպիական խաղերի չեմպիոններ
Սուրբ Գրիգոր Նարեկացի եկեղեցի (Արմավիր)
Սուրբ Գրիգոր Նարեկացի եկեղեցի, Հայ Առաքելական եկեղեցի Արմավիրի մարզի Արմավիր քաղաքում, որը կառուցվել է սուրբ Սարգիս մատուռի տեղում։
Պատմություն
Եկեղեցու տարածքում նախկինում եղել է ամառային կինոթատրոն, որի տեղում 2009 թվականին կառուցվել է Սուրբ Սարգիս մատուռը։ Սակայն եկեղեցական տոներին, երբ մեծ է եղել մարդկանց հոսքը ոչ բոլորն են կարողացել մասնակցել արարողություններին և մի քանի կիլոմետր հաղթահարելով հասել մոտակա եկեղեցիներ։ 2011 թվականին Սուրբ Սարգիս մատուռի տեղում սկսվել է Գրիգոր Նարեկացի եկեղեցու շինարարությունը։ Եկեղեցու հիմնարկեքը տեղի է ունեցել 2012 թվականին՝ Հայ Առաքելական Սուրբ եկեղեցու Արմավիրի թեմի առաջնորդ Տեր Սիոն Եպիսկոպոս Ադամյանի հանդիսապետությամբ։ Եկեղեցին օծվել է 2014 թվականի մայիսի 31-ին Արմավիրի թեմի առաջնորդ Գերաշնորհ Տեր Սիոն Եպիսկոպոս Ադամյանի և մասնակցությամբ Նոր Նախիջևանի և Ռուսաստանի թեմի առաջնորդ Գերաշնորհ Տեր Եզրաս Արքեպիսկոպոս Ներսիսյանի, Վրաստանի Հայոց թեմի առաջնորդ Գերաշնորհ Տեր Վազգեն Եպիսկոպոս Միրզախանյանի, Գեղարքունիքի առաջնորդ Գերաշնորհ Տեր Մարկոս Եպիսկոպոս Հովհաննիսյանի, Մայր Աթոռ Սուրբ Էջմիածնի Լուսարարապետ Տեր Հովնան Եպիսկոպոս Հովնանյանի, Վանորեից տեսչության տեսուչ Գերաշնորհ Տեր Արտակ Եպիսկոպոս Տիգրանյանի ։
Եկեղեցին բազիլիկ կառույց է, ունի 17 մետր բարձրությամբ զանգակատուն։ Կառուցվել է ճարտարապետ Միքայել Մկրտչյանի նախագծով, բարերար Կարեն Մկրտչյանի հովանավորությամբ։ Եկեղեցու տարածքում տեղադրվել են խաչքարեր ։
Արտաքին հղումներ
գ գ -րդ դարի հայկական վանքեր և եկեղեցիներ
Հրանտ Գազանճյան
Կենսագրություն
Ծնվել է Կ. Պոլսում, որտեղ ստացել է կրթությունը, հետևել նկարչության։ 1896 թվականին մեկնել է Փարիզ, աշխատել դաշնամուրի նորոգման մի արհեստանոցում, ապա սովորել է Փարիզի գեղարվեստների վարժարանում, ավարտելուց հետո շրջագայել է Ֆրանսիայում, նկարել ծովը՝ իր տարբեր արտահայտություններով, աստիճանաբար դառնալով ճանաչված ծովանկարիչ Ֆրանսիայում։ 1919 թվականից վերջնականապես հաստատվել է Փարիզում, զբաղվել նկարչությամբ ու ճարտարապետությամբ։ Նրա նախագծով Ֆրանսիայում, Եգիպտոսում և Թուրքիայում կառուցվել են մի շարք շենքեր ։
Աղբյուրներ
Կատեգորիա:Հայ ծովանկարիչներ Կատեգորիա:Ֆրանսահայ նկարիչներ Կատեգորիա:Ֆրանսահայ ճարտարապետներ Կատեգորիա:Կոստանդնուպոլիս քաղաքում ծնվածներ
Մարոնի
Մարոնի, (Μαρώνι) գյուղ Կիպրոսի Հանրապետության հարավում՝ Լառնակայի շրջանում։ Ըստ 2011 թվականի մարդահամարի՝ գյուղի բնակչությունը կազմում է 710 մարդ։
Քրիստիան Քրոհգ
Կենսագրություն և կրթություն
1880-ական թվականներին Քրոհգը սկսեց հանդիպել նկարչուհի Օդա Լասոնի հետ։ Արդյունքում նրանք սիրահարվեցին զմիմյանս և 1888 թվականին ամուսնացան։ Նախքան ամուսնությունը ծնվեց նրանց առաջնեկ դուստրը՝ Նանան (ըստ ենթադրությունների նրան անվանակոչեցին Էմիլ Զոլայի համանուն վեպի հերոսուհու պատվին) ։
1902 թվականից 1909 թվականներին Քրիստիան Քրոհգը ապրել է Փարիզում ։ Այդ ժամանակահատվածում նա դասավանդել է Կոլարոսի ակադեմիայում։ 1907 թվականից նա դարձավ Նորվեգիայի նկարիչների միության գլխավորը։ Իսկ 1909 թվականից դարձավ Օսլոյի գեղարվեստի ակադեմիայի պրոֆեսորն ու տնօրենը։
Ստեղծագործություններ
Քրիստիան Քրոհգի ստեղծագործությունները համարվում են ռեալիզմի ժանրի նմուշներ։ Չնայած այն հանգամանքին, որ վաղ տարիներին նա ստեղծագործել է նաև իմպրեսիոնիզմի ժանրում։ Իսկ ավելի ուշ նաև էքսպրեսիոնիզմի ժանրում է հանդես եկել ։ Նրան համաշխարհային հռչակ բերեցին նկարների շարքը, որոնցում Քրոհգը պատկերել է սկագենյան ծովայիններին ու ձկնորսներին ։ Նկարիչի այցեքարտը դարձավ «Պայքար գոյության համար» կտավը, որտեղ նկարիչը վրձնել է աղքատներին անվճար հաց բաշխելու տեսարանը ։
Գրական և լրագրողական գործունեություն
1890-ական թվականներից սկսած Քրիստիան Քրոհգը սկսեց գրել նորվեգական «Վերդենս գանգ» պարբերականի համար։ 1886 թվականին նա թողարկում է «Ալբերտինե» վեպը։ Վերջինս նվիրված էր  մի բնորդուհու, ով կարիքներից դրդված, դառնում է մարմնավաճառ ու պոռնիկ։ Վեպը բուռն արձագանք առաջացրեց։ Այն ալեկոծեց նորվեգական հասարակությանը։ Անձամբ գրողը կանգնեց դատարանի առաջ. նրան մեղադրում էին հասարակական բարոյական արժանիքները ոտնահարելու համար ։ Ալբերտինեն դարձավ նաև Քրոհգի ամենահայտնի նկարներից մեկի հերոսուհին, որը կոչվեց «Ալբերտինեն ոստիկանության դոկտորի ընդունարանում» ։
Արտաքին հղումներ
Կատեգորիա:Նորվեգացի նկարիչներ Կատեգորիա:Նորվեգացի գրողներ Կատեգորիա:Ռեալիզմ Կատեգորիա:Օսլոյի համալսարանի շրջանավարտներ Կատեգորիա:Գեղանկարիչներ Կատեգորիա:Նորվեգացի լրագրողներ Կատեգորիա:20-րդ դարի տղամարդ գրողներ Կատեգորիա:Նորվեգացի վիպասաններ Կատեգորիա:Շվեդիայի գեղարվեստի թագավորական ակադեմիայի անդամներ Կատեգորիա:20-րդ դարի վիպասաններ Կատեգորիա:19-րդ դարի վիպասաններ
Զուբանի (գյուղ, Գլոբինոյի շրջան)
Զուբանի (Зубані), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Զուբանի գյուղում բնակվում էր 534 մարդ։ Բնակավայրը զբաղեցնում է 2,62 կմ² տարածք։ Բնակչության խտությունը կազմում էր 203,82 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Լա Լիգա 2010-11
Լա Լիգա 2010-11 կամ Liga BBVA, Իսպանիայի ֆուտբոլի 80-րդ առաջնությունն է ։
Անցյալ մրցաշրջանի համեմատ փոփոխությունները
Լա Լիգա մուտք գործած ակումբներ
Սեկունդա հեռացած ակումբները
Ռմբարկուներ
Մրցաշրջանի լավագույն ռմբարկու ճանաչվեց Ռեալ Մադրիդի հարձակվող Կրիշտիանու Ռոնալդուն, որը դարձավ ռեկորդային 40 գոլի հեղինակ։
Օգտակար հղումներ
Լա Լիգա 2010-11
Քիմերանմաններ
Քիմերանմաններ, ամբողջագլուխների ենթադասի ձկների կարգ։
Ընտանիքներ
Այժմ գոյություն ունեն 3 ընտանիք՝
Տարածում
Առաջին երկու ընտանիքների քիմեռները առավելապես տարածված են Ատլանտյան, Հնդկական և Խաղաղ օվկիանոսների խորքերում։ Բահածնոտ քիմեռները հանդիպում են միայն Հարավային կիսագնդի ծովերում։
Արտաքին նկարագիր
Հանդիպում են նաև Բարենցի ծովում, հազվադեպ հանդիպում է եվրոպական քիմեռը (Chimaera monstrosa), որի երկարությունը սովորաբար մինչև 1,5 մ է։ Ծնոտը բութ է, կոնաձև, արուների ճակատին կա քորոցաձև հավելուկ, որը ծառայում է զույգավորման ժամանակ էգին պահելու համար։ Փորի լողակները վեր են ածվել զուգավորման օրգանների՝ պտերիգոպոդների։
Սնվում են գլխավորապես հատակային անողնաշարավորներով ու ձկներով ։
Բեղմնավորում
Բեղմնավորումը ներքին է։ Էգի յուրաքանչյուր ձվարանում հասունանում է մոտավորապես 100 ձկնկիթ, բայց միաժամանակ ձվադրում է միայն երկու․ 16-18 սմ երկարությամբ, եղջերային պատիճում պարփակված ձկնկիթ։
Արդյունագործական նշանակություն գրեթե չունեն։
Արտաքին հղումներ
Կատեգորիա:Կռճիկային ձկներ
Նովոսապաշևո
Նովոսապաշևո (Новосапашево, Яңы һапаш), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 44 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Քեյփ Յորք
Քեյփ Յորք (Cape York), թերակղզի Ավստրալիայի հյուսիս-արևելք-ում, Կորալյան ծովի և Քարփենթարիայի ծոցի միջև։ Երկարությունը հյուսիսից հարավ մոտ 600 կմ է։ Արևելյան մասը լեռնային է (բարձրությունը՝ 555 մետր), արևմուտքը՝ դաշտավայրային։ Կա բոքսիտների արդյունահանում (Ուեյպա)։ Կան էվկալիպտային անտառներ, արևմուտքում՝ մշտականաչ խոնավ, արևադարձային անտառներ, Քեյփ Յորքի ափին է Պորտ Ատյուարտ նավահանգիստը։
Լոպբուրի (այլ կիրառումներ)
Լոպբուրի
Լոկառնո (քաղաք)
Լոկառնո (Locarno, Locarn, տեղի բարբառ.՝ Lucärn, պատմ.՝ Luggarus), քաղաք Շվեյցարիայի հարավում, Տիչինո իտալախոս կանտոնում, Լագո Մաջորե լճի հյուսիսային ափին։ Բուն քաղաքում ապրում է շուրջ 16 հազար, իսկ նույնանուն ագլոմերացիայում՝ 56 հազար մարդ ։ Լոկառնոն լայն ճանաչման է արժանացել յուրաքանչյուր տարվա օգոստոսին այստեղ անցկացվող միջազգային կինոփառատոնով, ինչպես նաև 1925 թվականի հոկտեմբերին տարածքային վեճերի առնչությամբ եվրոպական մի շարք պետությունների ղեկավարների անցկացրած բանակցություններով ու համաձայնագրերի կնքումով։
Վերոնշյալի հետ մեկտեղ՝ Լոկառնոն հանքային ջրաբուժության հանրահայտ առողջարան է և տրանսպորտային կարևոր հանգույց, որը ոչ միայն նավահանգիստ ու օդանավակայան ունի, այլև ավտոմայրուղիներով ու երկաթուղով կապված է ինչպես Շվեյցարիայի, այնպես էլ Իտալիայի խոշոր բնակավայրերի հետ։
2004 թվականի հունվարին իտալացի պատմաբան Մարինո Վիգանոն հայտարարեց, որ Լոկառնոյի Վիսկոնտեո ամրոցը, ամենայն հավանականությամբ, կառուցվել է Լեոնարդո դա Վինչիի պատրաստած նախագծի հիման վրա։
Պատմություն
Լոկառնոյի ներկայիս տարածքում մարդիկ բնակություն են հաստատել դեռևս նախապատմական ժամանակներում։ Իսկ պատմական փաստաթղթերում քաղաքն առաջին անգամ հիշատակվել է 789 թվականին։ 1342 թվականից գտնվել է Միլանի դքսության կազմում։ Վերջինիս տրոհման ժամանակաշրջանում՝ 1513 թվականին նվաճվել է շվեյցարացիների կողմից։
Տեսարժան վայրեր
Շվեյցարիայի համազգային նշանակության պատմամշակութային հուշարձանների ցանկում ընդգրկված են Լոկառնոյի ինը տեսարժան վայրեր։ Դրանցից երեքը եկեղեցիներ են՝ Սան Ֆրանչեսկոն ու նախկին կուսանոցը, նոր եկեղեցին՝ Սանտա Մարիա Ասունտան՝ քահանայական կացարանով և S. Maria in Selva-ն՝ առընթեր գերեզմանատնով հանդերձ։ Մնացած վեց կառույցների մեջ են Վիսկոնտեո ամրոցը, որտեղ ներկայումս գործում է երկրագիտական թանգարանը, կանտոնային գրադարանը, երկու դպրոց, պինակոտեկան և Casorella-ն։ Եվ ընդհանրապես՝ Լոկառնո քաղաքն ամբողջությամբ ներառված է շվեյցարական ժառանգության գույքացուցակում ։ Քաղաքի հիշարժան հուշարձաններից են նաև Մադոննա դել Սասո եկեղեցին՝ իտալական Վերածննդի անվանի ներկայացուցիչ Բրամանտինոյի վրձնած որմնանկարով, արեգակնային համակարգի բազմակիլոմետրանոց մոդելը, որ պատրաստվել է իրականի մեկ միլիարդերորդի չափային համամասնություններով։
Յուլյա Իսակովա
Յուլյա Գեորգիևնա Իսակովա (Юлия Георгиевна Исакова, ), ռուս խորհրդային լրագրող, գրող, գավառագետ։ Ռուսաստանի լրագրողների միության անդամ, Ռոստովի մարզի Վոլգոդոնսկ քաղաքի տարեգիր, Ն. Պոգոդինի անվան մարզային լրագրողական մրցանակի դափնեկիր։
Կենսագրություն
Յուլյա Գեորգիևնա Իսակովան ծնվել է 1937 թվականի մայիսի 1-ին Ռոստովի մարզի Մարտինովկա գյուղում ։ 1964 թվականին ավարտել է Ուրալի պետական համալսարանի բանասիրական ֆակուլտետը և տեղափոխվել Վոլգոդոնսկ, որտեղ դարձել է Ցիմլյանսկի երկրամասի և քաղաքի յուրատեսակ տարեգիրը ։
Լրագրող, գրող Յուլիա Գեորգիևնա Իսակովան «Զնամյա ստրոիտելեյ» թերթի առաջին խմբագիրն էր։ Նրա մասնակցությամբ լույս են տեսել ավելի քան 50 վավերագրական գրքեր, ծալաթերթիկներ և բրոշյուրներ։ Իսակովան Վոլգոդոնսկի կառուցման տարեգրությունների հեղինակ է («Քեզ հետ, Ատոմգրադ», «Ատոմմաշը իմ ճակատագիրն է», «Կառուցումը բացում է հորիզոնները», «Սխրագործությունը շարունակվում է» ժողովածուներ)։ «Վոլգոդոնսկ» գիրքը, որը ստեղծվել է ԽՄԿԿ քաղաքային կոմիտեի առաջին քարտուղար Ա. Ե. Տյագլիվիի հետ համահեղինակությամբ, նշանակալի ներդրում էր քաղաքի տարեգրությանը ։